钦定古今图书集成/明伦汇编/氏族典/第214卷 > 何鼎
## 钦定古今图书集成/明伦汇编/氏族典/第214卷 > 何鼎

按《广东通志》，“鼎其先曲江人，后徙番禺。少聪悟，日记
万言。大中初，进士，筮仕著作郎，迁陇州司马，以能名。
节度使李台礼重之，累迁营管经略使。时承乱后，民
生憔悴，鼎专意招徕，赖以安堵。洞贼梁宗煽叛，鼎单
车往说之，贼徒皆拜泣。鼎善星历，时朱全忠强逆不
臣，鼎诫诸子曰：‘汝慎毋事全忠’。”全忠凶类禄山，而宣
“淫弥甚，终有庆绪之祸。以势觇之，全忠必将改玉。揆
之星象，则唐当复兴。晋分野有王气，其在河东乎？”鼎
没后，友珪弑全忠，庄宗灭友贞，悉如所言。诸子守其
训，皆事庄宗。子泽最知名。